Βασίλης Κασκαρέλης

Ο Βασίλης Κασκαρέλης είναι Έλληνας διπλωμάτης, Πρέσβης επί τιμή, ο οποίος διατέλεσε Υπουργός Εξωτερικών στην Υπηρεσιακή Κυβέρνηση Ιωάννη Σαρμά 2023. Έχει διατελέσει μέλος των Μόνιμων Αντιπροσωπιών της Ελλάδας σε ΟΗΕ και Ευρωπαϊκή Ένωση και το 2009 τοποθετήθηκε Πρέσβης της Ελλάδας στις ΗΠΑ. Διατέλεσε Γενικός Γραμματέας του Υπουργείου Εξωτερικών από τον Ιούλιο του 2012 έως τον Μάρτιο του 2013.

 Βιογραφικά στοιχεία 
Γεννήθηκε στην Αθήνα και αποφοίτησε από τα Πανεπιστήμια Αθηνών και Θεσσαλονίκης, όπου σπούδασε Οικονομικές και Πολιτικές Επιστήμες. Ξεκίνησε την διπλωματική καριέρα του το 1974 ως Ακόλουθος στο Υπουργείο Εξωτερικών στην Αθήνα, στην Διεύθυνση Πολιτικών Υποθέσεων της Δυτικής Ευρώπης. Κατόπιν υπηρέτησε στην Άγκυρα, την Βενετία και στην Λευκωσία. Το 1987 διορίστηκε επικεφαλής της Στρατιωτικής Αποστολής της Ελλάδας στο τότε Δυτικό Βερολίνο και μετά υα δραματικά γεγονότα που διαμόρφωσαν την Ευρώπη και οδήγησαν στην πτώση του Τείχους το 1989 ως Γενικός Πρόξενος στο Βερολίνο. Τέσσαρα χρόνια αργότερα, το 1991, επέστρεψε στην Αθήνα όπου και τοποθετήθηκε στη Διέυθυνση Τουρκικών Υποθέσεωνων του Υπουργείου Εξωτερικών.

Στην διετία 1993-1995, ως Πληρεξούσιος Υπουργός, διετέλεσε Διευθυντής του Γραφείου του Γενικού Γραμματέα. Την επόμενη πενταετία, 1995-2000 τοποθετήθηκε στην Νέα Υόρκη, όπου υπηρέτησε ως Αναπληρωτής Μόνιμος Αντιπρόσωπος της Ελλάδας στα Ηνωμένα Έθνη. Κατά τη διάρκεια της θητείας του οργάνωσε την υποψηφιότητα της Ελλάδας για τη θέση του Μη Μόνιμου Μέλους του Συμβουλίου Ασφαλείας και υπήρξε Αν. Διαπραγματευτής του Πρέσβη Χρίστου Ζαχαράκι στις συνομιλίες υπό τον Cyrus Vance για την επίλυση της διαφοράς του ονόματος μεταξύ Ελλάδας και πΓΔΜ. Μετά το 2000 ανέλαβε Μόνιμος Αντιπρόσωπος της Ελλάδας στο ΝΑΤΟ, διατελώντας παράλληλα διαπραγματευτής για την Οικοδόμηση Μέτρων Εμπιστοσύνης μεταξύ Ελλάδας και Τουρκίας και έζησε από πρώτο χέρι τον αντίκτυπο του τρομακρατικού χτυπήματος της 11ης Σεπτεμβρίου, τις πολεμικές επιχειρήσεις στο Αφγανιστάν και το Ιράκ, όπως και τις συνακόλουθες σεισμικές αλλαγές στο παγκόσμιο χάρτη. Τέσσαρα χρόνια αργότερα, το 2004, διορίστηκε Μόνιμος Αντιπρόσωπος της Ελλάδας στην Ευρωπαϊκή Ένωση, όπου διαπραγματεύτηκε την τελική φάση της ένταξης της Κυπριακής Δημοκρατίας στην Ευρωπαική 'Ενωση, καθώς και την έναρξη της ενταξιακής πορείας της Τουρκίας.

Το 2009 ανέλαβε την Π)ρεσβεία της Ελλάδας στις ΗΠΑ. Το 2011 ανακηρύχθηκε Διπλωμάτης της Χρονιάς στις ΗΠΑ από το World Affairs Council στο Λος Άντζελες. Διατέλεσε Γενικός Γραμματέας του Υπουργείου Εξωτερικών από τον Ιούλιο του 2012 έως τον Μάρτιο του 2013, διοργάνωσε  πριν την αποχώρηση' του την Government to Government συνάντηση Σαμαρά - Erdogan στην Τουρκία. Στη συνέχεια ανέλαβε καθήκοντα Ανώτερου Συμβούλου του Διοικητικού Συμβουλίου του Ιδρύματος «Σταύρος Νιάρχος».

Ο Βασίλης Κασκαρέλης έχει τιμηθεί με πολλές Ελληνικές διακρίσεις, μεταξύ των οποίων, με τον Μεγαλόσταυρο του Τάγματος του Φοίνικα και με τον Ανώτατο Ταξιάρχη του Τάγματος του Φοίνικα. Επίσης έχει χριστεί ιππότης του Τάγματος της Λεγεώνας της Τιμής από τον Πρόεδρο Giscard d' Estaing.

Είναι παντρεμένος με την Άννα Κασκαρέλη και έχει δύο γιούς, τον Διονύση και τον Λουκά.

 Εργογραφία 
 Από την ένταξη στην κρίση, Ελλάδα και Ευρωπαϊκή Ένωση: 1981-2011 (2012) - συλλογικό έργο
 Η Τέλεια Καταιγίδα: Το ΝΑΤΟ μετά την 11η Σεπτεμβρίου, εκδόσεις ΜΕΤΑΙΧΜΙΟ, 2017
 The Perfect Storm. The world after 9/11 through NATO's eyes, εκδόσεις EURASIA, 2022
 Η Ελληνική Τέλεια Καταιγίδα και τα προβλήματα της Ευρωπαικής Ένωσης 2004-2013, εκδόσεις ΜΕΤΑΙΧΜΙΟ, 2025

 Παραπομπές 

κατηγορία:Έλληνες διπλωμάτες
Κατηγορία:Έλληνες υπουργοί Εξωτερικών
Κατηγορία:Πρέσβεις της Ελλάδας
Κατηγορία:Τάγμα του Φοίνικος
Κατηγορία:Λεγεώνα της Τιμής
__ΕΥΡΕΤΗΡΙΟ__